|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 7. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 62** | | ОДЕЉЕЊЕ**:** | | ДАТУМ**:** |
| Наставна тема: | Човек и здравље | | | |
| Наставна јединица: | Наследне болести | | | |
| Тип часа: | Обрада | | | |
| Циљ часа: | * Усвајање знања о наследним болестима | | | |
| Очекивани исходи: | **Ученици ће бити у стању да:**   * дефинишу наследне болести и објасне како оне настају; * наведу узроке и симптоме неких наследних болести; * уважавају и прихватају особе са сметњама у развоју као равноправне чланове друштва; | | | |
| Облик рада: | Фронтални, рад у пару, тимски | | | |
| Наставне методе: | Монолошко-дијалошка, рад на тексту, кооперативна | | | |
| Наставна средства: | Уџбеник, Прилог, Приручник за наставника уз уџбеник Биологија 7 | | | |
| Међупредметне компетенције | Компетенција за учење, рад са подацима и информацијама, комуникација и сарадња | | | |
| Корелација са другим предметима | Српски/матерњи језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део ( 10 минута ) :**  Наставник пише на табли непотпун наслов (\_\_\_\_\_\_\_\_\_\_\_\_\_   БОЛЕСТИ ), затим пита ученике како се називају болести које се генетски преносе са родитеља на потомке и допуњава наслов. Понавља са ученицима Менделова правила наслеђивања. Истиче циљ и задатке часа.    **Главни део ( 30 минута )**  Наставник објашњава шта су мутације гена, какве могу бити, како оне утичу на организме и услед чега настају наследне болести.  Упућује ученике на **слику на страни 192**, објашњава како се ова урођена мана стручно назива, њене облике, како настаје и како се уклања.  Објашњава ученицима шта је **хемофилија**, како она настаје и зашто је веома ретка код жена.  Усмерава ученике на **слику** крвних ћелија **на страни 193**,и тражи да опишу разлике у згрушававању крви код здраве особе и код особе оболеле од хемофилије.  Упућује их да прочитају кутак ***За радознале***, **на страни 193**, објасне зашто се хемофилија назива још и *царска болест*.  Објашњава главне симптоме **дијабетеса**, када се и како јавља, какве су последице, као и начин држања ове болести под контролом.  Објашњава ученицима шта је **шизофренија** и услед чега настаје, најчешће симптоме ове болести, и на који начин се њени симптоми могу ублажити.  Упућује ученике да прочитају текст ***За радознале***, **на страни 194**, и испричају шта су сазнали .  Усмерава потом ученике на **слику** **на страни 194**, објашњава крактеристике и здравствене проблеме са којима се особе **патуљастог раста** суочавају. Пита ученике шта би они могли да предузму да особама патуљастог раста олакшају свакодневни живот.  Усмерава их на **слику** **на страни 194**. Тражи да прочитају и објасне значење појма ***синдром.*** Објашњава услед чега настаје Даунов синдром и по чему се он може препознати, наводи сметње у развоју и типичне здравствене проблеме које имају ове особе.  Истиче значај здраве средине за одрастање и развој особа са Дауновим синдромом, као и важност емпатије, узајамног уважавања и прихватања њихове различитости и потреба.  **Завршни део ( 5 минута) :**  Наставник кратко резимира градиво. Даје за домаћи задатак да ураде задатке у делу ***Мој* резиме, страна 195.** Наставник даје упутства и формира тимове за рад на пројекту **Од епидемије великих богиња , до великог открића Едварда Џенера,** који ће ученици презентовати на 65. часу. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |